CELEX: 62012CA0136
Language: da
Date: 2013-07-18 00:00:00
Title: Sag C-136/12: Domstolens dom (Fjerde Afdeling) af 18. juli 2013 — Consiglio Nazionale dei Geologi og Autorità Garante della Concorrenza e del Mercato mod Autorità Garante della Concorrenza e del Mercato og Consiglio Nazionale dei Geologi (anmodning om præjudiciel afgørelse fra Consiglio di Stato — Italien) (Artikel 267, stk. 3, TEUF — rækkevidde af forelæggelsespligten for retter, der træffer afgørelse i sidste instans — artikel 101 TEUF — fagetisk kodeks for en faglig sammenslutning, der forbyder anvendelse af takster, der ikke modsvarer erhvervets værdighed)

7.9.2013   
            
            
               DA
            
            
               Den Europæiske Unions Tidende
            
            
               C 260/13
            
         Domstolens dom (Fjerde Afdeling) af 18. juli 2013 — Consiglio Nazionale dei Geologi og Autorità Garante della Concorrenza e del Mercato mod Autorità Garante della Concorrenza e del Mercato og Consiglio Nazionale dei Geologi (anmodning om præjudiciel afgørelse fra Consiglio di Stato — Italien)
   (Sag C-136/12) (1)
   
   (Artikel 267, stk. 3, TEUF - rækkevidde af forelæggelsespligten for retter, der træffer afgørelse i sidste instans - artikel 101 TEUF - fagetisk kodeks for en faglig sammenslutning, der forbyder anvendelse af takster, der ikke modsvarer erhvervets værdighed)
   2013/C 260/22
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøgere: Consiglio Nazionale dei Geologi og Autorità Garante della Concorrenza e del Mercato
   
      Sagsøgte: Autorità Garante della Concorrenza e del Mercato og Consiglio Nazionale dei Geologi
   
      Sagens genstand
   
   Anmodning om præjudiciel afgørelse — Consiglio di Stato — fortolkning af artikel 267, stk. 3, TEUF — rækkevidde af forelæggelsespligten for retter, der træffer afgørelse i sidste instans — begrebet »åbenbar og alvorlig tilsidesættelse af EU-retten« — processuelle regler og principper i en medlemsstat, der forbyder en national ret dels at forelægge Domstolen spørgsmål formuleret af en part, som åbenbart ikke kan antages til realitetsbehandling, dels af egen drift at omformulere disse spørgsmål — fortolkning af artikel 101 TEUF, Rådets forordning (EØF) nr. 2137/85 af 25. juli 1985 om indførelse af europæiske økonomiske firmagrupper (EØFG) (EFT L 199, s. 1), Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (EUT L 255, s. 22) og Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked (EUT L 376, s. 36) — fagetisk kodeks for en faglig sammenslutning, hvorefter det er forbudt at anvende takster, der ikke modsvarer såvel erhvervets værdighed (»decoro e dignità professionale«) som kvantiteten og kvaliteten af de leverede ydelser — anvendelse af nationale konkurrenceregler, der er strengere end de EU-retlige regler
   
      Konklusion
   
   
               1)
            
            
               Artikel 267, stk. 3, TEUF skal fortolkes således, at det alene tilkommer den forelæggende ret at udvælge og formulere de præjudicielle spørgsmål vedrørende fortolkningen af EU-retten, som den finder nødvendige for at træffe afgørelse om tvisten i hovedsagen. Nationale regler, som kan være til hinder for denne kompetence, skal ikke finde anvendelse.
            
         
               2)
            
            
               Reglerne som dem, der er fastsat i den fagetiske kodeks vedrørende udøvelsen af geologerhvervet i Italien, godkendt af CNG den 19. december 2006 og senest ændret den 24. marts 2010, der ud over ydelsens kvalitet og kvantitet udpeger erhvervets værdighed som kriterium for fastsættelsen af geologernes vederlag, udgør en vedtagelse inden for en sammenslutning af virksomheder som omhandlet i artikel 101, stk. 1, TEUF, som kan begrænse konkurrencen på det indre marked. Det tilkommer den forelæggende ret, henset til den overordnede sammenhæng, hvori denne kodeks har virkninger, herunder henset til samtlige nationale retsforskrifter samt til det nationale geologråds praksis med hensyn til anvendelsen af den nævnte kodeks, at tage stilling til, om der foreligger en sådan virkning i det foreliggende tilfælde. Den nævnte ret skal ligeledes, i lyset af alle de relevante oplysninger, den råder over, efterprøve, om reglerne i dette kodeks, bl.a. for så vidt som de benytter kriteriet om erhvervets værdighed, kan anses for at være nødvendige for gennemførelsen af det lovlige formål, der er forbundet med de garantier, der gives forbrugerne for geologernes ydelser.
            
         
      (1)  EUT C 151 af 26.5.2012.